section_heading: Humanitarne božićne čestitke
paragraph_text: Mnoge humanitarne organizacije i udruge, primjerice UNICEF i Humanitarna zaklada za djecu Hrvatske, prodaju posebno izrađene božićne čestitke te tako prikupljaju novac za svoje projekte i humanitarnu pomoć. Jedan od vjerojatno najpoznatijih takvih projekata – božićne čestitke s otisnutim reprodukcijama odabranih djela međunarodno poznatih likovnih umjetnika – pokrenuo je UNICEF 1949. godine.<ref>UNICEF Philippines: Christmas Card Program, pristupljeno 19. listopada 2014.  Britanska zaklada Charities Advisory Trust dodjeljuje i godišnju nagradu Scrooge škrtim prodavačima koji od prodaje božićnih čestitki u dobrotvorne svrhe uplate manji postotak zarade od uobičajenih 10 %.<ref>Charities Advisory Trust: Scrooge Awards 2013, pristupljeno 19. listopada 2014. No, ni britanski proizvođači božićnih čestitki također nisu baš oduševljeni tom nagradom.<ref>www.digiprintchristmas.com – Gary Trotter: »The Charities Advisory Trust – Killing a UK market in decline«, pristupljeno 19. listopada 2014.